Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30.10.2002
K materiálu č. 7791/2002
K bodu č. 8

     

S T A N O V I S K O

k návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov    

I.
Návrh zákona predkladá na rokovanie vlády SR podpredseda vlády a minister financií SR na základe úlohy A.6 uznesenia vlády SR č. 1144 z 23.10.2002.

II.
Návrh upúšťa od mechanizmu zvyšovania platov colníkov vo vzťahu ku koeficientu priemernej mzdy v národnom hospodárstve. Doložka zlučiteľnosti návrhu zákona s právom EÚ je podľa článku 12 Legislatívnych pravidiel vlády SR súčasťou všeobecnej časti dôvodovej správy.

III.
Celkovo sa problematikou štátnej služby colníkov okrajovo zaoberá viacero právnych noriem v oblasti sociálneho zabezpečenia, ako napr. smernica Rady č. 75/117/EHS o aproximácii práva v oblasti aplikácii princípu rovnosti v odmeňovaní mužov a žien, alebo smernica Rady č. 76/207/EHS o realizácii zásady rovnakého zaobchádzania mužov a žien, pokiaľ ide o prístup k zamestnaniu, odbornú prípravu, služobné povýšenie a pracovné podmienky. 
K návrhu zákona neuplatňujeme z pohľadu aproximácie práva žiadne zásadné pripomienky.

Bratislava | 28.10.2002
Vypracoval: | JUDr. R. Strehár
Tel.: |

JUDr. Mária Krošlákovágenerálna riaditeľka